ΓΡΑΠΤΗ ΕΡΩΤΗΣΗ E-1707/01

υποβολή: Laura Gonzlez lvarez (GUE/NGL) προς την Επιτροπή

(14 Ιουνίου 2001)

Θέμα: Οδικός άξονας Vic - Olot (Καταλονία - Ισπανία)

Ο άξονας Vic - Olot αποτελεί οδικήποδομή με χαρακτηριστικά αυτοκινητόδρομου που απειλεί σοβαρώς οικοσυστήματαψηλής οικολογικής σημασίας σε ορεινή ζώνη μεγρό κλίμα, με δάση και ενδημικά

φυτά τα οποία, σε πολλές περιπτώσεις, δεν εμφανίζονται σ' άλλη περιοχή. Πρόκειται για μια σημαντική και μη ανατρέψιμη περιβαλλοντική επίθεση σε θύλακες καλλιεργούμενων εδαφών που βρίσκονται σε κοιλάδες πολύ γόνιμης γης και σε τοπίο ιδιαίτερης ωραιότητας.

Η διαδρομή που σχεδιάζεται για αυτόν τον άξονα περιλαμβάνει επίσης την κατασκευή της σήραγγας του Bracons που θα διασχίζει φυσικές περιοχές που περιλαμβάνονται στο δίκτυο Natura 2000.

Μπορεί να διασφαλίσει η Επιτροπή ότι τα πλεονεκτήματα και τα μειονεκτήματα που παρουσιάζει αυτή ηποδομή έχουν εξετασθεί μέχρι την τελευταία τους λεπτομέρεια και μπορεί να διασφαλίσει ότι θα τηρηθεί η αρχή της πρόληψης η οποία πρέπει να κυριαρχεί σε κάθε δημόσιο έργο που συνεπάγεται σοβαρές επιπτώσεις για το φυσικό και ανθρώπινο περιβάλλον μιας περιοχής;

Μπορεί να αναφέρει η Επιτροπή εάν το πρόγραμμα αυτό θα τύχει χρηματοδότησης από τα Ταμεία Συνοχής;

Δεν φρονεί η Επιτροπή ότι οι οδηγίες 85/337/ΕΟΚ(1) και 92/43/ΕΟΚ(2), σχετικά με την περιβαλλοντική επίπτωση και τους προστατευόμενους οικοτόπους πρέπει να εφαρμοσθούν στην προκειμένη περίπτωση;

Ποια μέτρα μπορεί να λάβει η Επιτροπή για να διασφαλίσει την εφαρμογή της κοινοτικής νομοθεσίας στον τομέα του περιβάλλοντος στην προκείμενη περίπτωση;

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(23 Ιουλίου 2001)

Η Επιτροπή γνωρίζει τα όσα αναφέρει το Αξιότιμο Μέλος του Κοινοβουλίου.

Στη συνέχεια της γραπτής ερώτησης E-374/99 του κου M. Gutirrez Diaz(1), η Επιτροπή προέβη, το 1999, σε άνοιγμα φακέλου, μετά από αυτεπάγγελτη διαπίστωση, προκειμένου να διαπιστωθεί κατά πόσον το περί ου ο λόγος έργο σέβεται την εν προκειμένω εφαρμοστέα κοινοτική νομοθεσία.

Στο πλαίσιο της εξέτασης του φακέλλου, μετά από αίτημα της Επιτροπής, οι ισπανικές αρχές διαβίβασαν τη δήλωση επιπτώσεων σχετικά με το έργο, γνωστοποίησαν δε μία ολόκληρη σειρά μέτρων περιορισμού των επιπτώσεων στις πληθυσμιακές ομάδες, αντισταθμιστικών μέτρων σχετικά με τη γεωργική γη καθώς και αντισταθμιστικών μέτρων προβλεπόμενων για την πανίδα και τη χλωρίδα, όπως είναι η χρηματοδότηση οικολογικών μελετών στη ζώνη και η κατάρτιση ειδικού σχεδίου προστασίας των ποταμιών και των ζωνών που επηρεάζονται από την πρόσβαση στην σήραγγα Braons.

Με βάση τα ανωτέρω και τις πληροφορίες που διαβιβάστηκαν, η Επιτροπή δεν διαπίστωσε παράβαση ούτε της οδηγίας 92/43/ΕΟΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(2), ούτε της οδηγίας 85/337/ΕΟΚ του Συμβουλίου της 27ης Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον(3), και τοποθέτησε τον εν λόγω φάκελλο στο αρχείο στις 28 Μαρτίου 2001.

Όσον αφορά μία ενδεχόμενη συγχρηματοδότηση του άξονα Vic-Olot από το ταμείο συνοχής, η Επιτροπή παραπέμπει το Αξιότιμο Μέλος του Κοινοβουλίου στην απάντηση που έδωσε στην γραπτή ερώτηση E-4162/00 του κου Knrr Borras(4).

(1) ΕΕ C 341 της 29.11.1999.

(2) ΕΕ L 206 της 22.7.1992.

(3) ΕΕ L 175 της 5.7.1985 και τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997, ΕΕ L 73 της 14.3.1997.

(4) ΕΕ C 235 E της 21.8.2001, σελ. 83.